Source: https://www.riigiteataja.ee/akt/745306
Timestamp: 2017-10-23 02:41:47+00:00
Document Index: 2626294

Matched Legal Cases: ['§ 78', '§ 79', '§ 80', '§ 81', '§ 82', '§ 84', '§ 85', '§ 86', '§ 87', '§ 88', '§ 89', '§ 90', '§ 78', '§ 79', '§ 80', '§ 81', '§ 31', '§ 82', '§ 201', '§ 16', '§ 84', '§ 85', '§ 86', '§ 87', '§ 6', '§ 37', '§ 88', '§ 20', '§ 221', '§ 89', '§ 90']

§ 78 Kaitstavate loodusobjektide seaduse kehtetuks tunnistamine
§ 79 Ranna ja kalda kaitse seaduse kehtetuks tunnistamine
§ 80 Loomastiku kaitse ja kasutamise seaduse kehtetuks tunnistamine
§ 81 Planeerimisseaduse muutmine
§ 82 Keskkonnamõju hindamise ja keskkonnaauditeerimise seaduse muutmine
§ 84 Veeseaduse muutmine
§ 85 Jahiseaduse muutmine
§ 86 Keskkonnajärelevalve seaduse muutmine
§ 87 Loomakaitseseaduse muutmine
§ 88 Maareformi seaduse muutmine
§ 89 Metsaseaduse muutmine
§ 90 Maapõueseaduse muutmine
26.04.2004 otsus nr 620
(10) Käesoleva paragrahvi lõikes 8 nimetatud juhul korraldab vajalikke töid kaitstava loodusobjekti valitseja kaitse-eeskirjaga määratud ulatuses riigi kulul, välja arvatud kohalikul tasandil kaitstava loodusobjekti puhul.
§ 78. Kaitstavate loodusobjektide seaduse kehtetuks tunnistamine
Kaitstavate loodusobjektide seadus (RT I 1994, 46, 773; 2002, 6, 21; 53, 336; 61, 375; 63, 387; 99, 579) tunnistatakse kehtetuks.
§ 79. Ranna ja kalda kaitse seaduse kehtetuks tunnistamine
Ranna ja kalda kaitse seadus (RT I 1995, 31, 386; 1999, 95, 843; 2001, 50, 290; 2002, 61, 375; 63, 387; 99, 579; 2003, 15, 84) tunnistatakse kehtetuks.
§ 80. Loomastiku kaitse ja kasutamise seaduse kehtetuks tunnistamine
Loomastiku kaitse ja kasutamise seadus (RT I 1998, 107, 1763; 1999, 54, 583; 95, 843; 2001, 3, 4; 97, 602; 2002, 41, 252; 61, 375; 63, 387; 2003, 13, 70; 88, 594) tunnistatakse kehtetuks.
§ 81. Planeerimisseaduse muutmine
Planeerimisseaduses (RT I 2002, 99, 579; 2004, 22, 148) tehakse järgmised muudatused:
1) paragrahvi 8 lõike 3 punktid 6 ja 12 muudetakse ja sõnastatakse järgmiselt:« 6) miljööväärtuslike hoonestusalade, väärtuslike põllumaade, parkide, haljasalade, maastike, maastiku üksikelementide ja looduskoosluste määramine ning nende kaitse- ja kasutamistingimuste seadmine;»;
« 12) ranna ja kalda piiranguvööndi ning ehituskeeluvööndi täpsustamine looduskaitseseaduses (RT I 2004, 38, 258) sätestatud korras;»;
2) paragrahvi 16 täiendatakse lõikega 11 järgmises sõnastuses:« (11) Maareformi seaduse (RT 1991, 34, 426; RT I 2001, 52, 304; 93, 565; 2002, 11, 59; 47, 297 ja 298; 99, 579; 100, 586; 2003, 26, 155) § 31 lõike 2 tähenduses jätkuvalt riigi omandis oleva maa puhul on käesoleva seaduse tähenduses kinnisasja omanikuks Keskkonnaministeerium või keskkonnaministri volitatud isik.»;
3) paragrahvi 16 lõige 3 muudetakse ja sõnastatakse järgmiselt:« (3) Detailplaneeringu lähteseisukohti ja eskiislahendusi tutvustavate arutelude vajaduse määrab kohalik omavalitsus. Vähemalt ühe avaliku arutelu korraldamine on kohustuslik, kui detailplaneering koostatakse muinsuskaitse või looduskaitse all olevale maa-alale, linnaehituslikult olulisele piirkonnale või alale, mille muinsuskaitse või looduskaitse alla võtmiseks on planeeringu menetlemisel tehtud vastav ettepanek.»;
4) paragrahvi 22 lõige 3 muudetakse ja sõnastatakse järgmiselt:« (3) Detailplaneeringu koostamise lihtsustatud kord ei laiene muinsuskaitse või looduskaitse all olevatele maa-aladele ja ehitistele.»
§ 82. Keskkonnamõju hindamise ja keskkonnaauditeerimise seaduse muutmine
Keskkonnamõju hindamise ja keskkonnaauditeerimise seaduses (RT I 2000, 54, 348; 2002, 61, 375; 63, 387; 90, 521; 99, 579) tehakse järgmised muudatused:
1) paragrahvi 4 täiendatakse lõikega 11 järgmises sõnastuses:« (11) Keskkonnamõju hinnatakse ka siis, kui kavandatakse tegevust, mis võib üksi või koostoimes teiste tegevustega oluliselt mõjutada Natura 2000 võrgustiku ala.»;
2) paragrahvi 6 lõiget 3 täiendatakse punktiga 6 järgmises sõnastuses:« 6) eeldatavast mõjust Natura 2000 võrgustiku alale või mõnele muule kaitstavale loodusobjektile.»;
3) paragrahvi 10 täiendatakse lõikega 5 järgmises sõnastuses:« (5) Kui kavandatav töö võib tõenäoliselt mõjutada Natura 2000 võrgustiku ala, kaitseala, hoiuala, püsielupaiga, kaitstava liigi elupaiga või kaitstava looduse üksikobjekti kaitse eesmärki, kooskõlastab otsustaja keskkonnamõju hindamise vajalikkuse otsuse nimetatud kaitstava loodusobjekti valitsejaga või keskkonnateenistusega.»;
4) seadust täiendatakse §-ga 201 järgmises sõnastuses:« § 201. Erisused Natura 2000 võrgustiku aladel
(1) Kui kavandatavast tegevusest lähtuv keskkonnamõju võib mõjutada Natura 2000 võrgustiku ala, edastab otsustaja keskkonnamõju hindamise aruande viivitamata kaitstava loodusobjekti valitsejale.
(2) Kui kavandatav tegevus võib oluliselt negatiivselt mõjutada Natura 2000 ala kaitse eesmärki, teatab ala valitseja sellest otsustajale. Tegevusloa võib sellisel juhul anda, kui seda lubab ala kaitsekord ning otsustaja on veendunud, et kavandatav tegevus ei mõju kahjulikult selle Natura 2000 ala terviklikkusele ega mõjuta negatiivselt selle ala kaitse eesmärki.
(3) Kui hoolimata kavandatava tegevuse tõenäoliselt negatiivsest mõjust Natura 2000 alale on kavandatava tegevuse elluviimine vajalik üldsuse jaoks esmatähtsatel põhjustel, sealhulgas sotsiaalset või majanduslikku laadi põhjustel, võib tegevusloa anda Vabariigi Valitsuse nõusolekul.
(4) Vabariigi Valitsus ei saa käesoleva paragrahvi lõikes 3 nimetatud nõusolekut anda, kui asjaomasel alal esineb esmatähtis looduslik elupaigatüüp või esmatähtis liik EÜ Nõukogu direktiivi 92/43/EMÜ looduslike elupaikade ning loodusliku taimestiku ja loomastiku kaitsest tähenduses. Sellisel juhul võib kavandatavaks tegevuseks tegevusloa anda või tegevusloa nõudeta muud kavandatavat tegevust lubada ainult Euroopa Komisjoni nõusolekul.»
Riigilõivuseaduse (RT I 1997, 80, 1344; 2001, 55, 331; 53, 310; 56, 332; 64, 367; 65, 377; 85, 512; 88, 531; 91, 543; 93, 565; 2002, 1, 1; 18, 97; 23, 131; 24, 135; 27, 151 ja 153; 30, 178; 35, 214; 44, 281; 47, 297; 51, 316; 57, 358; 58, 361; 61, 375; 62, 377; 90, 519; 102, 599; 105, 610; 2003, 4, 20; 13, 68; 15, 84 ja 85; 20, 118; 21, 128; 23, 146; 25, 153 ja 154; 26, 156 ja 160; 30, õiend; 51, 352; 66, 449; 68, 461; 71, 471; 78, 527; 79, 530; 81, 545; 88, 589 ja 591; 2004, 2, 7; 6, 31; 9, 52 ja 53; 14, 91 ja 92; 18, 131 ja 132; 20, 141; 24, 165; 25, 170; 26, 173) § 16 lõike 1 punkti 7 täiendatakse pärast sõnu «sissenõudmise asjades» sõnadega «, samuti kaitstavale loodusobjektile tekitatud kahju sissenõudmise asjades».
§ 84. Veeseaduse muutmine
Veeseaduses (RT I 1994, 40, 655; 1996, 13, 241; 1998, 2, 47; 61, 987; 1999, 10, 155; 54, 583; 95, 843; 2001, 7, 19; 42, 234; 50, 283; 94, 577; 2002, 1, 1; 61, 375; 63, 387; 2003, 13, 64; 26, 156; 51, 352) tehakse järgmised muudatused:
1) paragrahvi 281 lõige 2 muudetakse ja sõnastatakse järgmiselt:« (2) Põhjaveehaarde sanitaarkaitsealal, mille laius on üle 30 meetri, rakendatakse looduskaitseseaduses (RT I 2004, 38, 258) sätestatud ranna või kalda piiranguvööndi kitsendusi.»;
2) paragrahvi 281 lõike 3 punkt 2 muudetakse ja sõnastatakse järgmiselt:« 2) looduskaitseseaduses sätestatud ranna või kalda piiranguvööndi kitsendusi teistel veekogudel ja Tallinna linna veehaarde käesoleva lõike punktis 1 nimetamata veekogudel.»
§ 85. Jahiseaduse muutmine
Jahiseaduses (RT I 2002, 41, 252; 63, 387; 2003, 13, 70) tehakse järgmised muudatused:
1) paragrahvi 19 lõige 1 tunnistatakse kehtetuks;
2) paragrahvi 52 lõige 4 muudetakse ja sõnastatakse järgmiselt:« (4) Medaliväärsete jahitrofeede arvestust peetakse keskkonnaministri kehtestatud korras.»
§ 86. Keskkonnajärelevalve seaduse muutmine
Keskkonnajärelevalve seaduses (RT I 2001, 56, 337; 2002, 61, 375; 99, 579; 110, 653; 2003, 88, 591) tehakse järgmised muudatused:
1) paragrahvi 16 täiendatakse lõikega 9 järgmises sõnastuses:« (9) Keskkonnakaitseinspektoril on õigus järelevalve teostamise eesmärgil viibida ning liikuda sõidukiga või ujuvvahendiga maa- või veealal, kus on looduskaitseseaduse (RT I 2004, 38, 258) alusel kehtestatud liikumispiirangud.»;
2) paragrahvi 21 lõike 2 punkt 6 muudetakse ja sõnastatakse järgmiselt:« 6) omavolilise ehitise likvideerimiseks kaitsealal, hoiualal, kaitstava looduse üksikobjekti piiranguvööndis ja püsielupaigas ning ranna või kalda ehituskeeluvööndis.»;
3) paragrahvi 21 lõige 8 muudetakse ja sõnastatakse järgmiselt:« (8) Keskkonnainspektsioon informeerib käesoleva paragrahvi lõike 2 punkti 6 kohaselt tehtud ettekirjutusest vastavat kohalikku omavalitsust kolme tööpäeva jooksul.»;
4) paragrahvi 221 lõige 1 muudetakse ja sõnastatakse järgmiselt:« (1) Keskkonnainspektsioonil on õigus rakendada sunnivahendeid kaitsealal, hoiualal, kaitstava looduse üksikobjekti piiranguvööndis ja püsielupaigas ning ranna või kalda ehituskeeluvööndis omavolilise ehitise likvideerimiseks asendustäitmise ja sunniraha seaduses (RT I 2001, 50, 283; 94, 580) sätestatud korras. Sunniraha ülemmäär on 25 000 krooni.»
§ 87. Loomakaitseseaduse muutmine
Loomakaitseseaduses (RT I 2001, 3, 4; 2002, 13, 78; 61, 375; 63, 387; 96, 566) tehakse järgmised muudatused:
1) paragrahvi 1 lõige 2 muudetakse ja sõnastatakse järgmiselt:« (2) Vabalt looduses elavate loomade kaitset reguleeritakse lisaks käesolevale seadusele ka looduskaitseseadusega (RT I 2004, 38, 258).»;
2) paragrahv 6 muudetakse ja sõnastatakse järgmiselt:« § 6. Looduses vabalt elavate loomade kaitse
Looduses vabalt elavate loomade kaitset ja kasutamist reguleerivad lisaks käesolevale seadusele ka looduskaitseseadus (RT I 2004, 38, 258), jahiseadus (RT I 2002, 41, 252; 63, 387; 2003, 13, 70) ja kalapüügiseadus (RT I 1995, 80, 1384; 1996, 27, 567; 1998, 108/109, 1784; 1999, 10, 152; 54, 583; 95, 843; 2000, 13, 92; 54, 348; 81, 514; 2001, 18, 88; 2002, 41, 250; 61, 375; 63, 387; 2003, 9, 43; 88, 589; 2004, 2, 9).»;
3) paragrahvi 10 täiendatakse lõikega 4 järgmises sõnastuses:« (4) Kaitsealuse looma lubatud hukkamist reguleerib looduskaitseseadus.»;
4) paragrahv 37 muudetakse ja sõnastatakse järgmiselt:« § 37. Ohustatud liikidesse kuuluvate loomade kasutamine loomkatsetes
2) biomeditsiini arendamine, kusjuures vastav loomaliik sobib ainsana katse eesmärgi saavutamiseks.»
§ 88. Maareformi seaduse muutmine
Maareformi seaduse (RT 1991, 34, 426; RT I 2001, 52, 304; 93, 565; 2002, 11, 59; 47, 297 ja 298; 99, 579; 100, 586; 2003, 26, 155) § 20 lõige 12 muudetakse ja sõnastatakse järgmiselt:
« (12) Erastamisele ei kuulu looduskaitseseaduses (RT I 2004, 38, 258) sätestatud kaitsealade loodusreservaatide maa, sihtkaitse- ja piiranguvööndite maa, hoiualade maa, püsielupaikade maa, samuti kaitstavate looduse üksik- ja muude objektide juurde kuuluv maa. Käesoleva lõike esimeses lauses nimetatud maal asuva elamu omanikul on õigus erastada maad kuni 2 ha ulatuses ning muu ehitise omanikul ehitise teenindamiseks vajaliku maa ulatuses. Erandina võib kaitseala valitseja, arvestades kehtestatud kaitserežiimi, lubada hoiuala maa või kaitsealade sihtkaitse- ja piiranguvööndi maa erastamist kuni käesoleva seaduse § 221 lõigetes 1–22 sätestatud ulatuses.»
§ 89. Metsaseaduse muutmine
Metsaseaduses (RT I 1998, 113/114, 1872; 1999, 54, 583; 82, 750; 95, 843; 2000, 51, 319; 102, 670; 2001, 50, 282; 2002, 61, 375; 63, 387; 2003, 88, 594; 2004, 9, 53) tehakse järgmised muudatused:
1) paragrahvi 28 lõike 1 punkt 2 muudetakse ja sõnastatakse järgmiselt:« 2) kaitseala sihtkaitsevööndis, kus looduskaitseseaduse (RT I 2004, 38, 258) alusel kehtestatud kaitseala kaitse-eeskirjaga (edaspidi kaitseala kaitse-eeskiri) on majandustegevus keelatud, ning sellega võrdsustatud alal.»;
2) paragrahvi 28 lõige 3 muudetakse ja sõnastatakse järgmiselt:« (3) Hoiumetsa majandamise kitsendused tulenevad looduskaitseseadusest ja kaitseala kaitse-eeskirjast.»;
3) paragrahvi 29 lõike 1 punkt 2 muudetakse ja sõnastatakse järgmiselt:« 2) ranna või kalda piiranguvööndis;».
§ 90. Maapõueseaduse muutmine
Maapõueseaduses (RT I 1994, 86/87, 1488; 1995, 75, 1321; 1996, 49, 953; 1997, 52, 833; 86, 1461; 93, 1562; 1998, 64/65, 1005; 1999, 10, 155; 54, 583; 95, 843; 2000, 54, 348; 102, 670; 2002, 53, 336; 61, 375; 63, 387; 2003, 20, 118; 2004, 17, 126) tehakse järgmised muudatused:
1) paragrahvi 29 lõige 1 muudetakse ja sõnastatakse järgmiselt:« (1) Maa-alale, kus asub kaitstav loodusobjekt, võib kaevandamisloa välja anda looduskaitseseadusega (RT I 2004, 38, 258) sätestatud alustel.»;
2) paragrahvi 63 lõige 1 muudetakse ja sõnastatakse järgmiselt:« (1) Maa-alale, kus asub kaitstav loodusobjekt, võib kaevandamisloa välja anda looduskaitseseadusega sätestatud alustel.»